16.1.2020

**Ajankohtaisia asioita KYMSOTE Tehyn pääluottamusmiehiltä**

**Vahvan tunnistautumisen** **käyttäminen**

Esimiehille on otettu Kymsotessa käyttöön Pihlajalinnan työkyvyn tuen sovellus, johon tunnistaudutaan ensimmäisellä kerralla henkilökohtaista vahvaa tunnistautumista käyttäen (pankkitunnukset). Muistutamme, että mitään velvoitetta henkilökohtaisten pankkitunnusten käyttöön työtehtävissä ei kuitenkaan ole.

**Työaikalain uudistuksen tarkoitus** ei ole ollut hankaloittaa yksityis- ja työelämän yhteensovittamista, eikä näin ollen vähentää jaksotyössäkään vapaa-ajan osuutta työtuntien epätarkoituksenmukaisella sijoittelulla tai yhdenjaksoista vapaata pilkkomalla. KVTES työaikaluvun mukaan työaika pyritään sijoittamaan viidelle työpäivälle viikossa ja antamaan kaksi peräkkäistä vapaapäivää viikon aikana, jolloin tasapuolisuus ja yhdenvertaisuus toteutuu työaikamuodosta riippumatta.

Yksiköiden työvuorosuunnitteluun liittyvät vakiintuneet käytännöt on joissain tapauksissa hyvä ottaa tarkasteluun työaikalain uudistuksen myötä. Tähän liittyen on ensiarvoisen tärkeää, että tarkastelu tehdään yhteistyössä yksikön henkilöstön kanssa suunnitellusti hyödyntäen

intrassa julkaistua työaikalaki-diasarjaa sekä muuta oheismateriaalia. Laki on uusi, joten yleisiä vakiintuneita käytänteitä ei vielä ole.

**Lomarahaleikkaus** päättyi 2019 lomarahan maksun yhteydessä ja v. 2020 lomaraha määräytyy tulevan työehtosopimuksen mukaisesti.

**Lomarahan vaihtaminen** **vapaaksi** ei ole mahdollista, sillä Kymsotessa ei ole paikallista sopimusta, mikä olisi ollut edellytys yksittäisen työntekijän suostumuksen antamiseen lomarahan vaihtamisesta vapaaksi.

**Vaativuustasojen mukainen palkkojen yhtenäistämistyö** käynnistyy Kymsotessa tammikuussa 2020 tehtävänkuvausten päivityksellä ja nykytilan kartoittamisella sekä työnvaativuuden arvioinnilla

Jaana Salovaara / plm koti-, asumis- ja hoivapalvelut, kuntoutuspalvelut p. 040 4833218

Kirsi Kekki / plm psykososiaaliset ja kehitykselliset palvelut, strategiapalvelut sekä johtamisen tukipalvelut p. 044 2231870

Eija Lantta / plm terveyden- ja sairaanhoidon palvelut p. 044 2231684